LIVE Război în Ucraina - ziua 820: Zelenski cere ajutor împotriva bombelor ghidate rusești / Lider republican din SUA: Ucraina ar trebui lăsată să lupte „așa cum consideră potrivit” / Kadîrov s-a întâlnit cu Putin la Kremlin
Volodimir Zelenski a lansat miercuri noapte un nou apel pentru îmbunătățirea sistemelor de apărare pentru a proteja orașele ucrainene împotriva bombelor ghidate:. „Nu există nicio altă variantă. Ucraina are nevoie de sisteme și tactici care să ne permită să ne protejăm pozițiile, orașele și comunitățile noastre de aceste bombe. Acesta este acum, practic, principalul instrument al terorii rusești și al avansului ocupanților." Noul apel vine după ce, la începutul acestei luni, Zelenski a spus că Rusia a folosit peste 3.200 de bombe ghidate în aprilie, plus peste 300 de rachete și aproximativ 300 de drone Shahed.